tomron87/hebrew-wikipedia-sentences-corpus huggingface dataset:
ב-20 באפריל 2023 שוגרו רקטת סופר־כבד וחללית סטארשיפ, אך כשלו בשלב ההפרדה של החללית מהרקטה, והתפוצצו באוויר כארבע דקות לאחר השיגור.
ב-13 אוקטובר 2024 התבצע הניסוי החמישי של רקטת סופר-כבד וחללית סטארשיפ.
הניסוי הסתיים בהצלחה רבתי כאשר רקטת סופר-כבד חזרה לכן השיגור בהצלחה, בפעם הראשונה.
בתחילת מרץ 2025 התפוצצה חללית סטארשיפ בפעם השנייה, כתשע דקות לאחר השיגור.
חללית דרגון 1.0 היא חללית מטען לא מאוישת שמיועדת לשנע מספר טונות של ציוד למסלול נמוך סביב כדור הארץ (אל תחנת החלל הבינלאומית), נאס"א רכשה מספייס אקס בסך הכול 20 טיסות מבצעיות כאלה.
ב־2006 הודיעה נאס"א שהחברה הייתה אחת משתיים שנבחרו כדי לספק הובלות מטענים ובני אדם לתחנת החלל הבינלאומית, תחת תוכנית COTS.
ספייס אקס סיפקה מטען לתחנת החלל הבינלאומית, ולבסוף תספק שירותי העברת בני אדם בחללית הדרגון.
התוכנית המקורית של נאס"א קראה לטיסות של COTS בין 2008 ל־2010. ספייס אקס לא יכלה לעמוד בלוח הזמנים הזה, אבל לבסוף החלה טיסות־מבחן ב־2010.
טיסת הבדיקה הראשונה של חללית הדרגון התקיימה ב־4 ביוני 2010 בנמל החלל קייפ קנוורל בזמן טיסת הבכורה של משגר הפאלקון 9; למדמה הדרגון היה חוסר באוויוניקה, מגן חום, ומרכיבים אחרים שדרושים בדרך כלל בשביל חללית מבצעית מלאה, אבל היה לו את כל המאפיינים הנחוצים כדי לוודא את ביצועיו.
חללית דרגון מבצעית שוגרה ב־8 בדצמבר 2010 במסגרת COTS Demo Flight 1, טיסת הפאלקון 9 השנייה, וחזרה בהצלחה לכדור הארץ אחרי שתי הקפות, והשלימה את כל מטרות המשימה.
החל מאמצע 2017 ספייס אקס משתמשת בחלליות דרגון משופצות ששוגרו בעבר ושבו לכדור הארץ ולא מייצרת יותר חלליות חדשות מדגם זה.
חללית דרגון 2 היא חללית מאוישת המסוגלת לשאת עד שבעה אסטרונאוטים או מטען למסלול סביב כדור הארץ וכן מעבר לכך.
החללית השלימה את משימתה ונחתה בהצלחה באוקיינוס האטלנטי, אבל ב־20 באפריל 2019, בזמן ניסויים סטטיים של המנועים הרקטיים שלה היא התפוצצה, למרות זאת פיתוחה התקדם היטב, והשיגור המאויש הראשון התבצע בהצלחה בסוף מאי 2020.
המנוע המתקדם ביותר הוא ראפטור שמבוסס על שריפת מתאן.
33 מהם ישולבו במאיץ סופר־כבד ושישה בחללית סטארשיפ.
ראפטור הוא המנוע הראשון והיחיד שמשתמש בטכנולוגיית הצתה מוקדמת מלאה ואספקת דלק קריוגני, וכתוצאה מציג ביצועים יוצאי דופן.
המנוע כשלעצמו עבר את שלבי הניסוי בהצלחה, אך טרם שולב בשיגור לחלל בפועל.
בנוסף לגרסה הקיימת שמותקנת בגרסאות הניסוי SN15 ו-SN20 מתבצעים ניסויים במתקן סאנצ'ז של גרסה מתקדמת, שעומדת בלחצים גבוהים יותר ומפיקה כוח רב יותר.
נכון לספטמבר 2022 ספייס אקס שיגרה יותר מ-3,000 לוויינים.
לשם השוואה בסה"כ יש סביב כדור הארץ כ-5,200 לוויינים מתוכם, 2,000 לא פעילים.
מטה ספייס אקס נמצא ב-Rocket Road 1 בהות'ורן שבקליפורניה.
לספייס אקס יש שני מתקני בדיקה לרקטות:
נמל החלל בוקה צ'יקה, או בשמו החדש Starbase, בו מתבצעות פיתוח ובדיקות של כל המשגרים והחלליות ובנוסף שיגורי הניסיון של משגרים עתידיים
מתקן המראה ונחיתה אנכית (VTVL) שכור לבדיקות בנמל החלל ספייספורט אמריקה, שנמצא בניו מקסיקו ומשמש בין השאר גם את חברת וירג'ין גלקטיק
כל מנועי הרקטות של ספייס אקס נבדקים על מעמדים מיוחדים לבדיקות של שיגורים.
בדיקות של טיסות המראה ונחיתה אנכית בגובה נמוך של טיל ה־Grasshopper גרסה 1.0 (בעזרת פאלקון 9) התבצעו בבוקה צ'יקה.
בדיקות של טיסות בגובה גבוה ובמהירות גבוהה של טיל ה־Grasshopper בגרסה 1.1 התבצעו גם הן בבוקה צ'יקה ושם גם מבוצעים פירוק וריקון דלק של חללית הדרגון לאחר הטיסה.
החברה רכשה את מתקני הבדיקה בבוקה צ'יקה מחברה שעסקה בפיתוח משגרים, כשהיא תיקנה ושיפרה את מעמד הבדיקות הגדול ביותר בשביל בדיקת מנוע הפאלקון 9. ספייס אקס ביצעה מספר שיפורים למתקן מאז רכישתו, והרחיבה אותו פי כמה כשרכשה אדמות חקלאיות סמוכות.
ב־2011, החברה הודיעה על תוכניות לשדרג את המתקן בשביל בדיקות לרקטת VTVL.
ספייס אקס בנתה את כל מנועי הטילים והמאיצים שלה במטה בקליפורניה, עד שבשנת 2017 היא שידרגה את בוקה צ'יקה ממתקן בדיקות וניסויי מנועים לאתר ייצור ופיתוח של הסטארשיפ והראפטור, בעוד בקליפורניה נשאר מרכז פיתוח והיצור של טילי הפלקון וחלליות הדרגון.
המתקן בבוקה צ'יקה משמש עדיין כמתקן בדיקות וניסויי מנועים וכאתר שיגור.
החללית דרגון, לאחר שימוש במשימת חלל, נחיתה במים ושיחזור נשלחת לבוקה צ'יקה בטקסס בשביל ריקון דלק, ניקוי ושיפוצים בשביל שימוש חוזר פוטנציאלי.
ספייס אקס משתמשת בשלושה אתרי שיגור לחלל:
נמל החלל קייפ קנוורל בפלורידה, ארצות הברית
בסיס חיל האוויר ונדנברג (אתר SLC-4E) בדרום קליפורניה, ארצות הברית
מרכז החלל קנדי (אתר LC-39A).
שיגורי הניסוי של המשגר פאלקון 1 התבצעו באי קוואג'לין שבאיי מרשל.
שיגורי פאלקון 9 מתבצעים מאחד משלושת האתרים הנ"ל, החל מ־2018 ייוחד אתר השיגור ההיסטורי LC-39A אשר במרכז החלל קנדי (ממנו שוגרו טילי סטורן 5 במסגרת תוכנית אפולו וכן מעבורת החלל), לשיגורים מאוישים של חלליות דרגון 2 ולשיגורי פאלקון כבד בלבד.
אתר זה ניזוק קשות בהתפוצצות טיל פאלקון 9 בעת הכנות לשיגור ב־2016, החברה שיפצה ושידרגה אותו כך שיתמוך בשיגורים עוצמתיים יותר ויקל את הלוגיסטיקה הכרוכה בתדלוק הטיל לפני השיגור וכל מה שמסביב, במטרה לייעל להוזיל ולקצר את ההליכים הנדרשים לפני ואחרי שיגור.
בנוסף לאתרים אלה ספייס איקס בנתה נמל חלל בבּוֹקַה צ'יקַה, ומייעדת אותו למיזם סטארשיפ בלבד.
SpaceX מחזירה את השלבים הראשונים של פאלקון 9 והבי פאלקון לשימוש חוזר, אחרי שהעלו לוויין למסלול סביב כדור הארץ.
הטילים נוחתים על אסדות אוטונומיות הצפות באוקיינוס האטלנטי.
האחת נקראת "Just Read the Instruction" והשנייה "Of Course I Still Love You" על שם ספינות החלל מ־"The Player of Games", ספר מסוגת המדע הבדיוני של איאן בנקס.
ביולי 2021 הצטרפה האסדה A Shortfall of Gravitas (ASOG), שמתוכננת לשרת שיגורים מנמל החלל קייפ קנוורל בחוף המזרחי של ארצות הברית.
ASOG היא האסדה הראשונה עם יכולת תנועה עצמאית ואינה נזקקת לספינות גרר.
גם שמה לקוח מספריו של איאן בנקס, ופירושו "אין די רצינות".
שיתופי פעולה עם תוכניות ממשלתיות אמריקניות
ב־18 באוגוסט 2006 הכריזה נאס"א שספייס אקס זכתה בחוזה התעבורה המסחרית המסלולית שלה (COTS) כדי להדגים שליחת מטען לתחנת החלל הבינלאומית (ISS) עם אפשרות אופציונלית להעברת בני אדם.
החוזה הזה, שתוכנן בידי נאס"א כדי להעניק "כסף ראשוני" בשביל פיתוח משגרים חדשים, נתן לספייס אקס 278 מיליון דולר כדי לפתח את משגר הפאלקון 9, בתוספת תשלומי תמריצים ששולמו בשלושה שיגורי הדגמה.
בדצמבר 2008 ספייס אקס וחברת Orbital Sciences Corporation זכו כל אחת בחוזה CRS.
החוזה של ספייס אקס היה עבור 12 משימות תמורת 1.6 מיליארד דולר, כדי לשאת מטענים ואספקות אל תחנת החלל הבינלאומית וממנה ארצה.
ב־9 בדצמבר 2010, בשיגור של משימת ה־COTS Demo Flight 1, ספייס אקס הפכה לחברה הפרטית הראשונה שהצליחה לשגר, להקיף, ולהחזיר חללית לנחיתה.
לפי לוח הזמנים המקורי, בטיסת COTS Demo Flight 2 חללית הדרגון הייתה אמורה לבצע את הטיסה השנייה שלה ולהיפגש עם תחנת החלל הבינלאומית אבל לא להתחבר אליה.
היא הייתה אמורה להתחבר אליה בטיסה השלישית.
אולם, אחרי ההצלחה של המשימה הראשונה נאס"א הסכימה על תנאי ב־15 ביולי 2011 ששתי הטיסות יהיו משולבות, והמשימה הבאה של דרגון תתחבר עם תחנת החלל הבינלאומית.
ב־9 בדצמבר 2011, נאס"א אישרה באופן רשמי את ההתמזגות של טיסה 2 עם טיסה 3 לטיסת COTS 2 אחת.
הטיסה נדחתה בחודש נוסף ל־7 בפברואר 2012, אך ב־16 בינואר 2012, ספייס אקס הודיעה שהיא צריכה זמן נוסף למבחני הנדסה, ותאריך הטיסה נדחה שוב, ללא תאריך חלופי ידוע.
ב־19 במאי הטיסה התבטלה באופן אוטומטי כשהלחץ באחד מתאי המנועים היה גבוה יותר מהמצופה.
טיסת ה־COTS 2 נדחתה ל־22 במאי 2012. בתאריך זה הטיסה הושלמה והחללית דרגון נכנסה בהצלחה למסלול.
מספר ימים לאחר מכן, קפסולת הדרגון התחברה בהצלחה עם תחנת החלל הבינלאומית, הייתה זאת הפעם הראשונה שחללית פרטית (להבדיל ממשלתית) הגיעה להישג כזה.
תוכנית הפיתוח לחלליות מאוישות מסחריות של נאס"א (CCDev) נועדה לפיתוח חלליות מסחריות שיכולות להעביר בני אדם לתחנת החלל הבינלאומית.
ספייס אקס לא לקחה חלק בסיבוב הראשון של התוכנית, אך בזמן הסיבוב השני נאס"א העניקה לספייס אקס חוזה בשווי 75 מיליון דולר כדי להמשיך לפתח את מערכת המילוט שלה, לנסות התאמות של הצוות ולהתקדם בעיצוב הדרגון והפאלקון 9 החדשים.
ספייס אקס הציעה הצעה לסיבוב השלישי של תוכנית CCDev שהפכה לתוכנית CCiCap.
ב־3 באוגוסט 2012 נאס"א הודיעה על הסכמים חדשים עם ספייס אקס ועם שתי חברות אחרות כדי לעצב ולפתח את הדור הבא של רכבי החלל המאוישים של ארצות הברית, כדי לאפשר את השיגור של אסטרונאוטים מאדמת ארצות הברית ב־5 השנים הבאות.
התקדמויות שנעשו על ידי החברות האלו תחת הסכמים חדשים ויוזמת CCiCap מיועדות לשפר באופן משמעותי את הזמינות של שירותי טיסות חלל מאוישות מסחריות בשביל לקוחות מסחריים וממשלתיים.
כחלק מההסכם הזה, ספייס אקס קיבלה 440 מיליון דולר, כדי להמשיך לפתח ולבדוק את חללית הדרגון שלה.
בדצמבר 2012, הכריזה ספייס אקס על שני חוזי השיגור הראשונים שלה עם מחלקת ההגנה של ארצות הברית.
"מרכז הטילים והחלל של חיל האוויר של ארצות הברית העניק לספייס אקס שתי משימות: מצפה האקלים בחלל העמוק (DSCOVR), אשר שוגר ב־11 בפברואר 2015, ותוכנית חלל נסיונית 2 (STP-2).
במהלך 2017 שוגרו שני מטענים ביטחוניים נוספים: לוויין הריגול NROL-76 ומטוס החלל X-37B.
לוויינים אחרים ששוגרו על פאלקון 9 שייכים לחברות Orbcomm, אינטלסאט, אינמרסאט, מערך לווייני Starlink ועוד.
הלוויין הכבד ביותר ששוגר באמצעות פאלקון 9 (כמעט) למסלול מעבר למסלול גאוסטציונרי, היה הלוויין Telstar 19V במשקל של 7,075 ק"ג הוא שוגר ב־22 ביולי 2018, במקום השני ניצב הלוויין "Intelsat 35e" ששוקל 6,761 קילוגרם ששוגר ביולי 2017, גם הוא ל־GTO.
משימת מאדים שבוטלה – Red Dragon
תוכנית כללית למשימה רובוטית למאדים הועלתה על ידי החברה, במסגרתה שימוש במשגר העתידי פאלקון כבד כטיל השיגור ובחללית דרגון 2 כדי לטוס למאדים ולנחות על פניו.
Sounds of the Universe (צלילי היקום) הוא אלבום האולפן באורך-מלא ה-12 של להקת המוזיקה האלקטרונית הבריטית דפש מוד, שיצא באפריל 2009.
כמו באלבום הקודם, 3 שירים באלבום נכתבו על ידי דייב גהאן (ביחד עם כריסטיאן אגנר ואנדרו פילפוט).
האלבום כבש את פסגות המכירה של 19 מדינות (בהן ישראל).
האלבום מלווה סיבוב הופעות העולמי, Tour of the Universe, שכולל 102 הופעות ברחבי העולם.
כל השירים נכתבו על ידי מרטין גור למעט Hole to Feed, Come Back, Miles Away / The Truth Is שנכתבו על ידי דייב גהאן, כריסטיאן אייגנר ואנדרו פילפוט.
כל השירים מבוצעים על ידי דייב גהאן למעט Jezebel שמבוצע על ידי מרטין גור ו- Little Soul שהוא דואט של שניהם.
Tour of the Universe הוא השם שניתן לסיבוב ההופעות לקידום האלבום.
הסיבוב נפתח באצטדיון רמת גן ב-10 במאי 2009, אל מול 50,000 מעריצים ישראלים.
הופעת הבכורה אמנם התרחשה בישראל, אך ארבעה ימים לפני כן, ב-6 במאי 2009, התקיימה הופעת חימום בלוקסמבורג.
יומיים לאחר פתיחת סיבוב ההופעות, אושפז דייב גהאן באתונה, שם הייתה אמורה להיות ההופעה הבאה של הלהקה, לאחר שחש ברע.
אובחן אצלו גידול סרטני ממאיר בשלפוחית השתן, מה שגרם לביטול של כ-10 הופעות במדינות אירופה שונות ודחייה של 5 הופעות נוספות.
מעבר לכך, הלהקה ביטלה 7 הופעות נוספות במהלך הסיבוב מסיבות שונות.
הסיבוב, למעט ההופעות שבוטלו, כלל 102 הופעות ברחבי העולם, בלמעלה מ-34 מדינות.
סך הכל צפו בסיבוב ההופעות למעלה מ-2,348,819 צופים.
פלייליסט ההופעות ב-Tour of the Universe הוא המגוון ביותר מימי הלהקה.
הסיבוב התחיל כאשר נוגנו בו 7 שירים מתוך האלבום "Sounds of the Universe", אך בהדרגה מספר השירים מתוכו הצטמצם ל-4. האלבום שמתוכו נוגנו הכי הרבה שירים (חוץ מהאלבום הנוכחי) הוא Violator - כשישה שירים.
מהופעה להופעה משתנה מדי פעם סדר השירים ולעיתים מושמטים שירים מסוימים וכמו כן השירים המתחלפים.
בסך הכל נוגנו 38 שירים מתוך רזומה הלהקה.
South by Southwest, שנודע בפרט גם בראשי התיבות: SXSW, היא סדרת פסטיבלים שנתית ואירועי אינטראקטיב, מוזיקה וסרטים המתקיימים מדי אביב (בדרך כלל במרץ) באוסטין שבטקסס, ארצות הברית.
SXSW הראשון התקיים בשנת 1987 כאירוע מוזיקה עם דגש על רוק וקאנטרי אלטרנטיבי, אולם מאז 1994 סופחו אליו בהדרגה גם תחומי הקולנוע, מדיה אינטראקטיבית והאינטרנט, אשר מהווים כיום חלק חשוב בתוכנית הפסטיבל.
כל אחד משלושת חלקי הפסטיבל פועל באופן עצמאי יחסית, עם תוכניות ותאריכי התחלה וסיום שונים.
SXSW הוא אחד מכנסי המוזיקה הגדולים ביותר בארצות הברית, עם יותר מ-2,000 אמנים המופיעים ביותר מ-90 אתרים ברחבי העיר אוסטין.
בנוסף, הפסטיבל נוהג לארח את האישים הבולטים ביותר בתעשיית האינטרנט.
SXSW נחשב לאחד הפסטיבלים המובילים בעולם בתעשיות אלו ומהווה מקור השפעה חשוב, הטכנולוגיות המוצגות בו זוכות לתשומת לב עולמית.
בשנת 2007 הוצג שם האתר טוויטר לקהל הרחב.
הפסטיבל המתקיים במרכז הכנסים בעיר אוסטין, הוא האירוע החשוב ביותר לכלכלה של אוסטין, עם השפעה כלכלית המוערכת בלפחות 110 מיליון דולר בשנת 2008 בלבד.
בשנת 2020 הפסטיבל בוטל בעקבות מגפת הקורונה.
בשנת 2021 הפסטיבל נערך תוך הקרנת סרטים באינטרנט בלבד.
SpaceIL היא עמותה ללא כוונת רווח שהוקמה בשנת 2011 ושמה לה למטרה להנחית את הגשושית הישראלית הראשונה על הירח.
העמותה הוקמה על ידי שלושה מהנדסים צעירים: יריב בש, כפיר דמרי ויהונתן ויינטראוב, שנענו לאתגר התחרות הבינלאומית Google Lunar XPRIZE: מרוץ להנחתת גשושית בלתי מאוישת על הירח.
קבוצת SpaceIL הייתה הנציגה הישראלית היחידה בתחרות.
בנוסף להנחתת הגשושית על הירח, מטרת העמותה היא קידום החינוך המדעי – טכנולוגי ועידוד החדשנות המדעית בישראל באמצעות טיפוח הדור הבא של המדענים והמהנדסים.
העמותה שיגרה את הגשושית בראשית לירח באמצעות טיל פלקון 9 של חברת SpaceX ב־22 בפברואר 2019. הגשושית התרסקה על הירח ביום ז' בניסן ה'תשע"ט, 11 באפריל 2019, לאחר שהמנוע המרכזי לא השלים את הבלימה לפני הנחיתה.
עם זאת, החללית הייתה לחללית הפרטית הראשונה שהגיעה לירח וישראל הפכה למדינה השביעית שכלי מעשה ידיה הגיע אל פני השטח של הירח, אחרי ברית המועצות, ארצות הברית, יפן, האיחוד האירופי, סין והודו.
ב־11 באפריל 2019 כשעה לאחר שבראשית התרסקה, הודיעה Google Lunar X PRIZE בטוויטר כי בכוונתה להעניק פרס של מיליון דולר לצוות SpaceIL על ההישג שלהם כקבוצה פרטית להבאת הגשושית למסלול סביב הירח.
עד 2018, רק שלוש מעצמות הצליחו להנחית גשושית על הירח: ארצות הברית, ברית המועצות והרפובליקה העממית של סין.
שאיפתה של SpaceIL היא להפוך את ישראל למדינה הרביעית לעשות זאת.
בינואר 2017 העפילה SpaceIL לשלב הגמר בתחרות, בה נותרו חמש קבוצות בלבד, מתוך 33 קבוצות שהשתתפו במרוץ.
בנובמבר 2017 הודיעה עמותת SpaceIL על בעיות כספיות וסכנה להשלמת הפרויקט אם לא יושגו עוד 30 מיליון דולר.
העמותה הצליחה להשיג את המימון הנדרש להבטחת המשך קיומה, אך המשיכה במאמצי גיוס המשאבים במקביל.
על אף סיום התחרות הרשמית, העמותה הודיעה שבכוונתה להמשיך במשימה ולשגר את הגשושית הישראלית הראשונה אל הירח עד סוף 2018. עם זאת, בסופו של דבר נדחה תאריך השיגור ל־22 בפברואר 2019 בשעה 3:45 לפנות בוקר לפי שעון ישראל.
הגשושית שוגרה כשמשקלה הוא 585 ק"ג, והמשקל היבש הוא 164 ק"ג.
גובהה של הגשושית מטר וחצי ורוחבה 2.288 מטר כשהרגליים פרושות.
הגשושית שוגרה ב־22 בפברואר 2019 על גבי טיל שיגור פלקון 9, למסלול גאוסטציונרי, כעבור 8 דקות היא נפרדה ממנו והחלה לנוע באופן עצמאי אל הירח.
תוך שימוש בשיטת מקלעת כבידתית היא הקיפה את כדור הארץ כמה פעמים, עד להגעה למסלול ההקפה של הירח וכניסה לכבידתו.
היא הקיפה את הירח כמה פעמים, עד להאטה בעזרת מנוע רקטי ונחתה על פניו ב־11 באפריל 2019, אך בשונה מהמתוכנן לא הצליחה לנחות נחיתה "רכה" אלא התרסקה על פני הירח.
כדי להימנע מהעמסת הגשושית ברכב חלל, שיגרום להגדלת המסה ולצריכת דלק גדולה יותר, SpaceIL תכננו שהתנועה למרחק 500 מטר תעשה בעזרת "קפיצה": הפעלה נוספת של המנוע לאחר הנחיתה על פני הירח והמראה למרחק 500 מטר ממקום הנחיתה הראשוני.
עם ביטול התחרות בחסות גוגל, קטע "הקפיצה" בוטל ונשארה רק הכוונה לבצע נחיתה על הירח.
עם זאת, נוסף למשימת הגשושית ניסוי למדידה של השדה המגנטי של הירח (מגנומטר ירחי).
הניסוי מתוכנן בשיתוף עם מכון ויצמן למדע, וצפוי למדוד את השדה המגנטי של הירח החל ממרחק של 600 ק"מ מהירח, כשהגשושית תהיה במסלול סביב הירח, ולהמשיך למדוד את השדה במהלך הירידה לנחיתה, בזמן הנחיתה ובזמן המשימה על פני הירח.
כמו כן נחתם הסכם עם נאס"א שתצלם את הגשושית על הירח וכן סיפקה לגשושית רפלקטור (מחזיר אור) שיאפשר מדידות באמצעות קרני לייזר לאיתור מיקומה על הירח ומרחקה המדויק מכדור הארץ.
קבוצת SpaceIL התארגנה כעמותה שמטרתה קידום מדע וחינוך מדעי וטכנולוגי לילדים ונוער בישראל, ולחולל בקרב ילדי ישראל את 'אפקט אפולו' – השראת והסערת דמיונם של הילדים והנוער ומשיכתם לתחומי חקר החלל והמדעים.
בין שאיפות העמותה בתחום זה היא עידוד ילדים ונוער לבחור במקצועות לימוד הנדסיים, מדעיים וטכנולוגיים כדרך להכשרתם לתפקידים בתעשיית החלל ובמחקר מדעי בעתיד.
את כספי הפרס הפוטנציאליים (20 מיליון דולר למקום הראשון בתחרות) התכוונה העמותה לתרום ולהקדיש למטרות אלו.
על ידי השקעה בדור הבא של המהנדסים והמדענים, רצון העמותה הוא לחזק את מעמדה של מדינת ישראל בתחום ההיי־טק, לשמר מעמדה כאומת הסטארט אפ וכמובילה מדעית טכנולוגית.
נכון ל־2017 הועסקו בעמותה, שהתבססה תחילה בעיקר על מתנדבים, כ־30 עובדים בתפקידים שונים.
כמו כן מפעילה העמותה מערך מתנדבים בתחום הפעילות החינוכית, שמעבירים הרצאות בבתי ספר ברחבי הארץ ומגוון פעילויות חינוכיות לאורך השנה.
מתקיימות גם פעילויות חינוכיות כגון הנגשת חומרי למידה, ספרות ומערכי שיעורים לאנשי חינוך בתחום החלל.
בסוף 2010, ההרשמה לתחרות Google Lunar XPRIZE עמדה להסתיים כשיריב בש, יזם ישראלי צעיר, פרסם בעמוד הפייסבוק שלו: "מי רוצה לבוא לירח"?
שניים מחבריו, כפיר דמרי ויהונתן ויינטראוב, נענו לאתגר והשלושה נפגשו בבר בחולון, שם החליטו להצטרף לתחרות ואף שרטטו את המודל הראשוני של הגשושית.
יריב בש הוא בוגר הנדסת אלקטרוניקה ומחשבים מאוניברסיטת תל אביב וכיום מנכ"ל חברת פלייטרקס (Flytrex); כפיר דמרי, מרצה לתקשורת מחשבים במכללה למינהל; ויהונתן ויינטראוב, מהנדס מערכות לוויינים בתעשייה האווירית וכיום דוקטורנט לביופיזיקה באוניברסיטת סטנפורד.
ב־2013 מונה מנכ"ל מקצועי – ד"ר ערן פריבמן, שעבד בעבר בחברת אמדוקס.
במרץ 2018 החליף אותו בתפקיד המנכ"ל ד"ר עידו ענתבי.
יושב ראש העמותה בתחילת הדרך היה היזם ינקי מרגלית.
החליף אותו כיו"ר העמותה מוריס קאהן, איש עסקים ישראלי ופילנתרופ, ממייסדי דפי זהב ואמדוקס.
ביוני 2023 הודיעו מוריס קאהן ופטריק דרהי כי עצרו את תרומותיהם למיזם.
הצעד עלול להוביל לסגירת המיזם.
ביולי 2019 חתמה תע"א על הסכם דומה לשיתוף פעולה עם חברת Firefly האמריקאית מטקסס לפתח עבורה את פלטפורמת הגשושית "ג'נסיס" המיועדת לשיגור במשגר "בטא" שפיתחה החברה, וזאת במסגרת המכרז של נאס"א לבחירת חברות מסחריות שיוכלו לפתח עבורה תוכניות שיגור מסחריות מוזלות לשליחת משימות ניסוי מדעיות לירח.
על פי ההצעות גשושיות אלו שהוצעו לסוכנויות החלל באירופה וארצות הברית ייבנו במפעל התעשייה האווירית ביהוד, בו נבנתה גם הגשושית בראשית.
הנחתות צפויות לבצע נחיתה בשני אתרים שונים של הירח לטובת ביצוע ניסויים מדעיים שונים.
במקביל, המקפת מיועדת להקיף את הירח לאורך מספר שנים ולבצע ניסויים מדעיים אף היא.
החללית כולה צפויה לשקול כ־630 קילו.
כל אחת מהנחתות תשקול כ־120 ק"ג לפני נחיתה וכ־60 ק"ג לאחר הנחיתה.
בשנת 2021 תרם מוריס קאהן, יחד עם פטריק דרהי ומרטין מושל, 70 מיליון דולר לפיתוח משימת "בראשית 2" לירח, ומונה ליו"ר דירקטוריון SpaceIL
"Source" הוא מנוע תלת־ממדי ליצירת משחקי תלת מימד בגוף ראשון, אשר פותח על ידי חברת המשחקים Valve.
המערכת ממשיכה את GoldSrc - פיתוח של אותה חברה.
GoldSrc וממשיכו Source מבוססים על אותו מנוע עליו נבנה המשחק רב המכר "Quake", אך עם שינויים משמעותיים.
המנוע, בשונה מן המנועים המוכרים, עוצב כך שיקבל עדכונים כדרך קבע, ולעדכונים אין מספור מסודר.
מערכת הפיזיקה של סורס נקראת Havok, ומשתמשים בה יצרני משחקים נוספים (עם זאת, ג'ון קארמאק, המתכנת הראשי של id Software (מי שפיתח את Quake) טען ב-2004 כי נכון לאותו זמן, היה עדיין ב-Source מעט מקוד התוכנה של מנוע ה-Quake).
GoldSrc היה מנוע משחק היריות הנמכר "Half Life", וכן של חבילות ההרחבה והמודים שלו.
Source היא המערכת המפעילה את "Half Life 2",
מערכת סורס מפותחת על Source SDK ועל מוצרי Havok למיניהם.
מערכת הפיזיקה הראשית של סורס היא Havok;
Direct3D בקונסולת ה - Xbox ובמחשבים המפעילים Windows, ו - OpenGL לפלייסטיישן 3 ולמקינטוש, ובפיתוח אף ללינוקס אובונטו;
מודל רשת למניעת לאגים ייחודי לסורס;
מערכת פיזיקלית הרצה על רשת האינטרנט ללא הפרעות;
מערכת לתזוזת אנשים ודברים לא אנושיים, ומערכת לדיוק תזוזת השפתיים;
2003 - הגרסה הראשונה למנוע, שהייתה בשימוש בגרסת הבטא של Half-Life 2.
2004 - הגרסה השנייה למנוע, עליה עבד בעבר Counter-Strike: Source וכיום עובד עליו רק Half-Life 2.
2007 (נקראת גם גרסת ה-Orange Box) - גרסה זו יצאה יחד עם ה-Orange Box ומכאן שמה.
2008 - גרסת מנוע המשחק Left 4 Dead.
Metamod: Source (עברית: מטא-מוד: סורס) היא גרסה של Metamod שנועדה לפעול על מנוע הסורס ומאפשר ניהול תוספות למשחק Half-Life 2 ולמודים השונים שלו.
מוד זה מהווה גרסה חדשה ל Amx Mod X, ונועד לפעול על מנוע ה-Source.
Source Filmmaker היא תוכנה ליצירת טריילרים למשחקי מחשב של חברת Valve (התוכנה עצמה פותחה על ידי Valve), התוכנה פועלת על מנוע ה-Source בלבד, מה שאומר שאפשר לייצר עם התוכנה טריילרים רק למשחקים עם מנוע ה-Source.
המשחק הראשון שעשו עם התוכנה בשבילו טריילר הוא Half-Life: Source (הגרסה עם מנוע ה-Source למשחק Half-Life שהיה עם מנוע ה-GoldSrc).
בתאריך ה-16 ביולי 2012 החברה Valve הוציאו גרסה לתוכנה שמאפשרת למשתמשי Linux (גרסה 12.04) ליצור סרטונים משלהם.
בחודש אוגוסט 2012 Valve הוציאה גרסה חדשה לתוכנה (הכוללת עדכונים חדשים ועוד אפשרויות לתוכנה) שאיתה עשו את הטריילר השני למשחק Counter-Strike: Global Offensive.
המשחקים שהחברה Valve עשתה להם טריילרים:
משחקים שהחברה Valve לא פיתחה אבל נעשה שימוש בתוכנה ביצירת הטריילרים:
Kuma\War - (כל סדרת המשחקים)
הערה: כל המשחקים שנמצאים הרשימה זו הם בשימוש המנוע הגרפי Source באישור של החברה Valve.
דוגמה לסרטון SFM על המוד החדש של המשחק Team Fortress 2 בשם Mann vs.
דוגמה לסרטון מקורי שעיוותו אותו בעזרת התוכנה (סרטון ביתי)
דוגמה לסרטון ש-Valve יצרה עם התוכנה
Source SDK היא תוכנה שפותחה על ידי Valve, היא מיועדת לבניית מודלים לדמויות ממשחקי Valve, מפות למשחקי Valve ועוד, הפועלים על מנוע ה-Source בלבד.
גרסתו הראשונה של התוכנה פותחה בשנת 2006 והותאמה רק למשחקים Half-Life: Source ו-Half-Life Deathmatch: Source, והיה ניתן לשימוש חופשי רק בשנת 2007.
אפשרות עיצוב המפות (Hammer Editor) מאפשרת לבנות מפות כפי רצון המשתמש, או לקחת מפה שכבר קיימת ולעצב אותה מחדש.
אפשרות עיצוב המודלים (Model Viewer) מאפשרת לקחת דמויות ממשחקי Valve ולעצב להם את הגוף מחדש, כגון: לבוש, נעליים, אפשרות לשים מסיכה או להוריד וכו'.
אפשרות עיצוב הפנים (Face Poser) מאפשרת לעצב את פניהם של דמויות משחקי Valve ולעשות להם מראה אחר, כגון: צבע עניים, סנטר, אף, שפתיים, שיער, אוזניים וכו'.
המשחקים הניתנים לעריכה בגרסה החופשית למשתמשים הם:
Soy הוא אלבום האולפן השני של הזמרת הארגנטינאית לאלי אספוסיטו ויצא לאור ב-20 במאי 2016, על ידי סוני מיוזיק.
האלבום הגיע אחרי אלבום הבכורה של אספוסיטו, A Bailar שיצא ב-2014. סינגל הבכורה מהאלבום נקרא "Soy" והוא יצא לאור ב-5 במאי 2016.
בריאיון לעיתון ארגנטינאי ביוני 2015, אספוסיטו אישרה שהיא עובדה על אלבום שני במקביל לסיבוב ההופעות שניהלה והצילומים לטלנובלה אספרנסה.
באותו הריאיון הזמרת אמרה: "האלבום השני הזה כולל קצת יותר מהכל, יש בו היפ הופ ודאנס [סוגות]; והוא יותר מגובש.
זה יהיה אלבום קצבי, קשור לריקוד, אבל כבר השתמשתי בשם הזה [A Bailar]." בריאיון בשביל מגזין הRolling Stone, אספוסיטו הודתה: "אני מאוד מתחברת למוזיקת נשמה וגוספל, אבל אני רוצה להדק את הקשר גם עם מוזיקת דאנס והיפ הופ בהופעות שלי בגלל שההופעות הן חלק חשוב מאוד".
אחרי הפסקה קצרה בתחילת שנת 2016, אספוסיטו החלה להקליט את האלבום ובאפריל 2016, היא ערכה את האלבום במיאמי.
בריאיון לתוכנית טלוויזיה, אמרה אספוסיטו שיש כמה דברים באלבום שקשורים למערכת היחסים שלה עם מריאנו מרטינס ודברים אחרים קשורים למערכת היחסים שלה עם בנחמין אמדאו, ושהאלבום חושף את החוויות האישיות שלה.
ועל האלבום סיפרה אספוסיטו שכוללים בו שירים אשר אותם כתבה.
אספוסיטו סיפרה כי מתוך 20 שירים שנכתבו רק 13 נכנסו לאלבום.
ב-28 באפריל, אספוסיטו חשפה את שם ועטיפת האלבום בתחרות שערכה בין מעריציה.
המכירה המוקדמת של האלבום החלה ב-2 במאי 2016. מסיבת ההשקה של האלבום התרחשה ב-20 במאי 2016 והייתה אירוע פרטי ל-1,000 מעריצים שרכשו את האלבום ברכישה מוקדמת.
על מנת לקדם את האלבום, אספוסיטו התראיינה בתוכניות טלוויזיה לרדיו.
האלבום הוכרז כאלבום זהב לאחר שעות בודדות מיציאתו, מכיוון שמכר כ-20,000 עותקים בארגנטינה.
Soy הגיע למקום השני במצעדי הiTunes במדינות ארגנטינה, קולומביה, פרו וישראל, אך לא הצליח להגיע למקום הראשון בגלל אלבומה של אריאנה גרנדה, Dangerous Woman.
אספוסיטו החלה את סיבוב ההופעות Soy Tour ב-8 בספטמבר 2016 והוא הסתיים ב-13 באפריל 2017 בישראל.
המדינות שהין חלק בסיבוב ההופעות היו: ארגנטינה, פרגוואי, צ'ילה, אורוגוואי, אקוודור, ספרד, איטליה בסיבוב ההופעות כוללת אספוסיטו גם שירים מאלבומה הקודם.
סינגל הבכורה נקרא Soy ושוחרר בהפתעה ב-5 במאי 2016, יצא עם המכירה המוקדמת של האלבום.
אספוסיטו אמרה שהשיר הוא "הגדרה פשוטה אך עמוקה להבין מה זה אומר להיות עצמך." היא הוסיפה כי "[המילים הן] המחשבות שלי, השמחות שלי, הכאבים שלי, הסיפורים והאמונות שיצרו שיר; מוזיקה גורמת לנו להרגיש בחיים, זה מה שגורם לנו להיות".
השיר הצליח בארגנטינה ובאקוודור כשנכנסת לעשירייה הפותחת.
בארבע בספטמבר, 2016, Boomerang יצא לרדיו כשיר השני מהאלבום.
Ego יצא כסינגל השלישי ב-14 בדצמבר 2016. הקליפ לשיר צולם בויז'ה לה אנגוסטורה, ארגנטינה בתחילת נובמבר 2016.
Unico שוחרר כסינגל שיווקי ב-20 במרץ 2016. השיר היה אמור להיות סינגל הבכורה מהאלבום, אבל אז הוא שונה לSoy.
אספוסיטו הופיעה עם השיר עוד בסיבוב ההופעות שליווה את אלבום הבכורה שלה כיומיים לפני יציאתו.
אספוסיטו סיפרה שהשיר הוא על "אהבה שהיא כל כך מיוחדת שראויה להישמע".
הזמרת הודתה שהשיר נכתב על בן זוגה לשעבר, בנחמין אמדאו.
"Unico מוקדש לאדם שגרם לי לשנות את הדרך שבה אני רואה את העולם.
זאת הייתה אהבה שגרמה לי לעוף למרות שסבלתי.
זאת הייתה אהבה שתמיד אזכור כאמת גדולה.
אישית, השיר הזה הוא בשביל האדם שחלקתי אתו שנים מחיי.".
הסינגל השיווקי השני, Tu Revolución, יצא לאור ב-21 בדצמבר 2016.
Mi Religión, השיר השמיני באלבום, וSoy הם השירים האישיים ביותר באלבום.
Reina, השיר האחרון באלבום, הוא מחווה ללהקת הרוק קווין, אחת מההשפעות המוזיקליות הגדולות ביותר של אספוסיטו.
Ego, Boomerang וRing Na Na, השיר החמישי, השישי והאחד עשר הם השירים היחידים באלבום שלא נכתבו על ידי אספוסיטו לבדה, אלה בשיתוף עם כותבים אחרים.
Soy Luna, הוא הפסקול הראשון של הטלנובלה סוי לונה אשר הושק ב-26 בפברואר 2016. הפסקול מכיל את השירים מהחלק הראשון של העונה הראשונה (פרקים 1–40), לדוגמה: שיר הנושא, Alas.
Soy Luna: La vida es un sueño (בתרגום חופשי: "החיים הם חלום"), הוא הפסקול השלישי של הטלנובלה "סוי לונה".
הפסקול יצא לאור ב-3 במרץ 2017.
הפסקול מכיל את השירים שהושמעו בפרקי העונה השנייה של הסדרה.
שני סינגלים מהפסקול, "תמיד ביחד" ו"לינדה" הועלו ליוטיוב בפברואר 2017 על ידי Claro Music, לערוץ היוטיוב של דיסני - אמריקה הלטינית.
הפסקול כולל שירים הן בספרדית והן באנגלית, ובאחד השירים יש אף חלק באיטלקית.
הגרסאות המלאות של כל השירים הועלו ליוטיוב ב-2 במרץ 2017. בשונה מהפסקולים הקודמים, הפסקול "La vida es un sueño" מחולק לשני דיסקים.
הדיסק הראשון מכיל שירים מקוריים שנכתבו עבור העונה השנייה והדיסק השני מכיל שירים מקוריים נוספים של הסדרה, ונוסף עליהם קאברים למספר שירים, כדוגמת השיר "Footloose" שנכתב במקור לסרט שוודי שפורסם ב-1984, והשיר "Yo Quisiera" שמבוצע בפסקול על ידי מייקל רונדה, נכתב בידי ההרכב המוזיקלי Reik.
בנוסף, השיר "Allá Voy" נכתב, הולחן ובוצע על ידי רוג'רו פסקווראלי, דמות ראשית בסדרה, שיצר את השיר במיוחד עבור פסקול זה.
במהלך סיבוב ההופעות Soy Luna En concierto, נערכו מספר השקות לפסקול (Firma De Discos), במסגרתן השחקנים חתמו על הדיסקים למעריצים בעודם יושבים סביב שולחן ארוך במקום ציבורי.
רק במדינות אמריקה הלטינית הפסקול נמכר כשני דיסקים.
באירופה ובעוד מדינות, הפסקול פוצל לשניים וכל חלק הושק בתאריך אחר.
"אני לא מבקשת ממך הרבה"
Soy Luna: Música en ti (בתרגום חופשי: "מוזיקה בך"), הוא הפסקול השני של הטלנובלה סוי לונה אשר הושק ב-26 באוגוסט 2016. הפסקול מכיל את השירים מהחלק השני של העונה הראשונה (פרקים 41–80).
"את" (רדיו דיסני בשידור חי)
"אמיצה" (רדיו דיסני בשידור חי)
"כנפיים" (רדיו דיסני בשידור חי)
"לגלגל את חיי" (גרסה אקוסטית)
Soy Luna en Concierto (בתרגום לעברית: סוי לונה: הקונצרט) הוא סיבוב הופעות התומך בשלושת הפסקולים הראשונים של הטלנובלה של ערוץ דיסני, "סוי לונה".
קרול סבייה הכריזה על סיבוב הופעות בתוכנית האירוח Susana Giménez ב-25 בספטמבר 2016. מהתאריך 24 במרץ 2017 ועד ה-13 במאי 2017 הועלו 42 מופעים ב-10 מדינות באמריקה הלטינית.
ב-12 ביוני 2017 אושר כי בלג השני תהיינה שתי הופעות בסאו פאולו, ברזיל ב-30 בספטמבר 2017.
קרול סבייה - לונה ולנטה
רוג'רו פסקווארלי - מטאו בלסאנו
ולנטינה סנרה - אמבר סמית'
מייקל רונדה - סימון אלברס
מלנה ראטנר - דלפינה "דלפי" אלסמנדי
אגוסטין ברנסקוני - גסטון פרידיה
קטיה מרטינס - חסמין קרבחל
אנה חרה מרטינז - ז'ימנה "ז'ים" מדינה
חורחה לופז - רמירו פונסה
קיארה פרוויצ'יני - ז'מילה "ז'ם" סאנצז
גסטון וייטו - פדרו אריאס
קרולינה קופליוף - נינה סימונטי
Invisibles (מייקל רונדה, גסטון וייטו ורוג'רו פסקווארלי)
Sobre ruedas (קרול סבייה, ולנטינה סנרה, קטיה מרטינס, מלנה ראטנר, קיארה פרוויצ'יני, אנה חרה וקרולינה קופליקוף)
Mírame a mí (ולנטינה סנרה)
Eres (קרול סבייה, מייקל רונדה ורוג'רו פסקווארלי)
Chicas así (ולנטינה סנרה, מלנה ראטנר וקטיה מרטינס)
Linda (מייקל רונדה, גסטון וייטו ורוג'רו פסקווארלי)
I'd Be Crazy (רוג'רו פסקווארלי, מייקל רונדה, גסטון וייטו, חורחה לופז ואגוסטין ברנסקוני)
A rodar mi vida (קיארה פרוויצ'יני, אנה חרה וחורחה לופז)
(קטיה מרטינס, ולנטינה סנרה ומלנה ראטנר)
Tengo un corazón (קרולינה קופליקוף)
Mitad y Mitad (אגוסטין ברנסקוני וקרולינה קופליקוף)
Qué más da (קרול סבייה ורוג'רו פסקווארלי)
Aquí Estoy (רוג'רו פסקווארלי ואגוסטין ברנסקוני)
Un destino (קרול סבייה, מייקל רונדה, גסטון וייטו ורוג'רו פסקווארלי)
South Africa Tour 2013 הוא סיבוב ההופעות החמישי והאחרון של הזמרת הולשית בוני טיילר.
הסיור הורחב והתקיים בדרום אפריקה בלבד, ובסמוך לכך הופיעה טיילר גם באירוויזיון 2013, שהתקיים בעיר מאלמה שבשוודיה.
סיבוב הופעות זה הוא הראשון והיחידי של טיילר בעשור השני של המאה ה-21.
סיבוב ההופעות זכה להצלחה רבה, ובשני המופעים שהתקיימו ביוהנסבורג נמכרו כל הכרטיסים בפרק זמן קצר.
באותם רגעים הודיעה טיילר כי האלבום החדש שלה עתיד לצאת בדרום אפריקה "בקרוב מאוד".
לבסוף, הוציאה אותו טיילר ב-8 במרץ באותה שנה, תחת השם, Rocks and Honey.
לאחר המופע שלה בבלומפונטיין, טיילר והלהקה שלה ביקרו באתרי תיירות ליד קייפטאון, כגון: טבלאן, וחוות היין שמסביב לסטלנבוש.
גיטרה בס - אד פול
אורגן חשמלי - ג'ון יאנג
תאריךעירמיקום29 באוגוסט 2013יוהנסבורגמלון קזינו קונטיננטל30 באוגוסט 20131 בספטמבר 2013בלומפונטייןמרכז קליי6 בספטמבר 2013קייפטאוןמרכז הכנסים הבינלאומי של קייפטאון, אודיטוריום 1 מרכז7 בספטמבר 2013
Soy Luna Live (בתרגום לעברית: סוי לונה בהופעה חיה) הוא סיבוב הופעות התומך בשלושת הפסקולים הראשונים של הטלנובלה של ערוץ דיסני, "סוי לונה".
סיבוב ההופעות האירופאי הוכרז בסוף מאי 2017. הסיבוב נמשך החל מה-5 בינואר 2018 עד ה-9 באפריל 2018 עם 49 מופעים ב-37 ערים אירופאיות.
מייקל רונדה - סימון אלברז
Sobre ruedas (קרול סבייה, ולנטינה סנרה, מלנה ראטנר, קיארה פרוויצ'יני ואנה חרה)
Chicas así (ולנטינה סנרה ומלנה ראטנרס)
I'd Be Crazy (רוג'רו פסקווארלי, מייקל רונדה, גסטון וייטו וחורחה לופז)
Qué más da (קרול סבייה ורוג'רו פסקווארלי) / Solo Tu (קרול סבייה ורוג'רו פסקווארלי)
Alas (שחקני סוי לונה) / Tutto è possibile (שחקני סוי לונה)
ב-14 בינואר 2018 בהופעה השנייה במאלגה, ספרד, קרול סבייה נפצעה במהלך השיר Solo para Ti, ולכן ההופעה קוצרה.
Soy Luna: Modo Amar (בתרגום חופשי: סוי לונה: מצב אהבה) הוא הפסקול הרביעי והאחרון של הטלנובלה הארגנטינאית של ערוץ דיסני, "סוי לונה", והוא מכיל את השירים שהושמעו בפרקי העונה השלישית והאחרונה של הסדרה.
האלבום הופץ ב-6 באפריל 2018 בכמה מדינות שבאמריקה הלטינית, ובשאר העולם בגרסה דיגיטלית.
Modo Amar - השיר הראשון של האלבום והשיר העיקרי של העונה השלישית.
השיר מספר על החברות בין הדמויות, והוא מבוצע על ידי קרול סבייה, רוג'רו פסקווארלי, מייקל רונדה, קרולינה קופליקוף, אנה ג'ארה מרטינס, קיארה פרוויצ'יני, מלנה ראטנר, חורחה לופז, ליאונל פררו וגסטון וייטו.
השיר הופיע בטריילר של העונה השלישית של הסדרה, והקליפ שלו יצא ב-22 במרץ 2018.
Soy Yo - השיר השני של האלבום אותו מבצעת הדמות הראשית של הסדרה, לונה (קרול סבייה).
השיר מדבר על הדברים שהיא גילתה במהלך הסדרה ועל זהותה האמיתית.
השיר הופץ עם הקליפ הרשמי שלו ב-30 במרץ 2018.
ב-16 במרץ 2018, הוכרז בתוכנית "Disney Planet News" בערוץ דיסני אמריקה הלטינית שהאלבום יופץ.
התצוגה הראשונה של האלבום הייתה באותו יום, בה הופצה הצצה לקליפ של השיר "Mode Amar" ושם האלבום.
ב-23 במרץ הופץ השיר "Soy Yo".
האלבום כולל 16 שירים חדשים מתוך העונה השלישית, ועוד שלושה שירים בביצוע חדש מהפסקול "Soy Luna: La vida es un sueño".
בסך הכל יש באלבום 19 שירים, דבר שהופך את האלבום לאלבום בעל הכי הרבה שירים של הסדרה.
Soy Luna en vivo (בתרגום לעברית: סוי לונה בהופעה חיה) הוא סיבוב הופעות התומך בארבעת הפסקולים של הטלנובלה של ערוץ דיסני, "סוי לונה".
בנובמבר 2017 אושר כי הסדרה תחזור להופיע באמריקה הלטינית, מה שיהיה סיבוב ההופעות האחרון של הסדרה.
סיבוב ההופעות התחיל בבואנוס איירס, ארגנטינה באצטדיון לונה פארק המפורסם ב-15 ביוני 2018, עם 14 הופעות רק באותה העיר.
לאחר מכן, הסיבוב המשיך לערים שונות בארגנטינה ולמדינות אחרות באמריקה הלטינית.
באפריל 2018 אושרה הידיעה כי סיבוב ההופעות יגיע לראשונה לארצות הברית, המופע הראשון היה אמור להתקיים ב-13 באוקטובר 2018 בגרנד פריירי, טקסס.
למרות זאת, ב-22 ביולי 2018 אישרה החברה האחראית על מכירת הכרטיסים שההופעות בארצות הברית בוטלו מסיבות לא ידועות.
בסוף אוגוסט 2018 בוטלו ההופעות שהיו אמורות להתרחש בערים ברנקייה וסנטיאגו דה קאלי אשר נמצאות בקולומביה.
פסקואלי די נוזו - בניסיו
דניאל רודריגו מרטינז (בהופעות בארגנטינה)
Sobre ruedas (קרול סבייה, ולנטינה סנרה, מלנה ראטנר, אנה חרה וגיובאנה רייאנוד)
(ולנטינה סנרה, גיובאנה רייאנוד, חורחה לופז ופסקואלי די נוזו)
Decirte Lo Que Siento (גסטון וייטו ומלנה ראטנר)
Borrar Tu Mirada (קרול סבייה, אנה חרה ומלנה ראטנר)
I'd Be Crazy (רוג'רו פסקווארלי, מייקל רונדה, גסטון וייטו, חורה לופז ופסקואלי די נוזו)
Tu Cárcel (קרול סבייה ומייקל רונדה)
Quédate (קרול סבייה ורוג'רו פסקווארלי)
Alzo Mi Bandera (קרול סבייה, מייקל רונדה, גסטון וייטו ורוג'רו פסקווארלי)
Modo Amar (שחקני סוי לונה)
ב-17 באוגוסט 2018 בהופעה בלה פאס, בולביה, קרול סבייה נפצעה במהלך השיר La Vida es un Sueño, ולכן ההופעה נמשכה בלעדיה וקוצרה.
ב-27 בספטמבר 2018 בהופעה בקרטרו, מקסיקו, במהלך השיר Footloose נפצע רוג'רו פסקרוואלי.
South Park: The Fractured but Whole הוא משחק וידאו שמבוסס על סדרת הטלוויזיה הפופולרית "סאות' פארק".
זהו משחק ההמשך למשחק הווידאו משנת 2014 "South Park: The Stick of Truth".
עלילת המשחק מתרחשת ישירות לאחר עלילת המשחק הקודם.
ילד שעבר לאחרונה לסאות' פארק, לוקח חלק במשחק תפקידים בו שתי קבוצות גיבורי-על, Coon and Friends ו-The Freedom Pals, מתחרות זו בזו על מנת ליצור זיכיון גיבורי-על מצליח.
הוא חושף קנוניה להעלאת הפשע בעיר, ומביא אותם לקונפליקט עם נבלי-על, מפלצות מהונדסים גנטית, המשטרה, משפחות פשע, ואת המלך החדש של הפשע.
זהו משחק בתלת-מימד המשוחק מנקודת המבט של אדם שלישי, כאשר הגרפיקה עצמה נראית כמו הגרפיקה בסדרת הטלוויזיה.
היוצרים של סאות' פארק טריי פארקר ומאט סטון היו מעורבים בהפקה של המשחק - הם כתבו את התסריט של המשחק, היו מעורבים בעיצוב המשחק, ודובבו דמויות רבות במשחק.
"South of the Border" (בעברית: "דרומית לגבול") הוא סינגל שהוקלט על ידי הזמר-יוצר הבריטי אד שירן, ביחד עם הזמרת-יוצרת קמילה קביו והראפרית האמריקאית קארדי בי, מתוך אלבום האולפן הרביעי שלו, No.6 Collaborations Project.
הווידאו קליפ המלא שיצא עבור השיר הועלה לערוץ היוטיוב של אד שירן ב-4 באוקטובר 2019, כמה שבועות לאחר צאתו של השיר כסינגל.
בתחילת הקליפ, ניתן לראות את החזית של אחוזה מסוימת, בה נמצאים אד שירן, קמילה קביו וקארדי בי.
בהמשך ניתן לראותם, כשהם שרים את השיר.
נכון לדצמבר 2019, מונה הצפיות של הקליפ עומד על כ-50 מיליון צפיות.
מדינהתאריך יציאהפורמטגרסהחברת תקליטיםמקורעולם12 ביולי 2019הזרמת מוזיקה • הורדה דיגיטליתרגילהאטלנטיק • אסיילוםאוסטרליהרדיו שירים עכשווייםעולם27 בספטמבר 2019סטרימינג • הורדה דיגיטליתרמיקס מאת צ'יט קודסבריטניה4 באוקטובר 2019רדיו שירים עכשווייםרגילהעולם11 באוקטובר 2019סטרימינג • הורדה דיגיטליתרמיקס מאת סם פלדטאיטליה18 באוקטובר 2019רדיו שירים עכשווייםרגילההאחים וורנרעולם29 בנובמבר 2019סטרימינג • הורדה דיגיטליתאקוסטיתאטלנטיק • אסיילוםארצות הברית3 בדצמבר 2019טופ 40 רדיורגילהאטלנטיק
"Soy Rebelde" הוא סינגל שהוקלט על ידי הזמרת-יוצרת הבריטית-ספרדייה ג'נט, מתוך אלבום הבכורה שלה, Palabras, Promesas.
השיר יצא לאור בשנת 1971 על ידי חברת התקליטים Hispavox, כסינגל מתוך האלבום.
מעבר להצלחתו חסרת התקדים של השיר, הוא הפך לאחד מהשירים הלטיניים המשפיעים והמדוברים ביותר בשנות ה-70, היות שמילותיו מדברת על מרד.
כמו כן, בעקבות מילותיו, סירבה ג'נט להקליט אותו בהתחלה, אך לבסוף הסכימה להקליט אותו.
לאחר הוצאתו, הפך השיר ללהיט בין-לאומי, תוך שכבש את פסגת מצעד השירים שבספרד.
בעקבות כך, החליטה להקליט אותו בגרסאות שונות, תוך שהיא הופיעה איתו בסיבובי ההופעות וכללה אותו באלבומים שונים.
במרוצת השנים, הקליטו מאות אמנים שונים את השיר, בשלל סגנונות שונים כמו רוק, פאנק, פולק, פופ ופופ לטיני.
במרץ 2020, חגג השיר 50 שנים מצאתו ובעקבות כך פורסמו עליו שלל כתבות, ביניהן כתבה באתר האינטרנט Uppers, אשר סקרה את הרקע שמאחוריו.
בכתבה צוין כי "מעשה המרד" (אזכור לשם השיר: "Soy Rebelde", שמשמעותו היא "אני מורדת") הראשון שעשתה ג'נט לפני הוצאת השיר הוא לקיחת חלק פעיל בבית ספר לנזירות בברצלונה.
זאת, לאחר שהוריה התגרשו והיא נאלצה לעבור לשם מלוס אנג'לס.
בהמשך, הצטרפה ג'נט ללהקה, שנקראה 'Brenner's Folk' על מנת לפתח את הקריירה המוזיקלית שלה.
ג'נט, שעדיין לא דיברה ספרדית, הקליטה איתם ארבעה שירים בקטלאנית, תוך שההצלחה הגדולה ביותר הגיעה עם השיר 'Cállate niña', שהלחינה בעצמה.
השיר שהה שבעה שבועות במצעדי המוזיקה ברחבי ספרד והיה ללהיט.
בנוסף לכך, באותה התקופה הלהקה שינתה את שמה לפיק-ניק, והיא זכתה להצלחה והכרה רבה.
עם ההצלחה, הגיעו גם המחלוקות.
הראשונה קרתה מכיוון שחברת התקליטים Hispavox הזמינה את פיק-ניק להקליט את השירים הבאים שלה במדריד, אך זו סירבה בתגובה.
אחת הסיבות הייתה בעקבות כך שאמה של ג'נט הבחינה בחוסר ההשקעה שלה בלימודים, אל מול ההשקעה שלה בעולם המוזיקה וכתוצאה מכך, האיצה בה לזנוח את הקריירה המוזיקלית שלה.
בעקבות התערבות אמה של ג'נט, הקריירה המוזיקלית שלה נמוגה כלא הייתה.
בשנים שלאחר מכן, התגוררה עם בעלה באוסטרליה, עבדה במשק בית וגידלה את הבת שלה.
זאת, בנוסף לכך שנמנעה מלחשוב על עולם המוזיקה לאור כל מה שקרה.
עם זאת, בשנת 1971 פנה לחברת התקליטים Hispavox בחור בשם מנואל אלחנדרו, שרצה לפתח את הקריירה שלו.
הוא ביקש ממנה שתאתר את ג'נט (שנעלמה מעולם המוזיקה באותם הזמנים), על מנת לתת לה להקליט את השיר "Soy Rebelde".
הוא האמין כי השניים יוכלו לעשות פלאים יחד וכי היא זו שצריכה לשיר את השיר שכתב והלחין.
למנהליה של Hispavox לקח חודשים למצוא אותה וכשמצאו אותה, הם סיפרו לה על ההצעה ולימדו אותה את מילותיו של השיר.
במהלך הקריירה שלה, הודתה ג'נט כי השיר "לא היה קשור אליה בשום צורה".
היא, שגדלה בשכונה טובה בלוס אנג'לס ולמדה בבית ספר לנזירות, הפכה לפתע לאלילה של היפים של שנות ה-70 המוקדמות.
ההצלחה של "Soy Rebelde" הייתה בין-לאומית וכתוצאה מכך הוקלט מחדש בשפות שונות כמו צרפתית, אנגלית ויפנית.
השיר מתחיל בשילוב של פסנתר וכינור.
מילות השיר מתארות אדם בודד ומתייחסות לחיים הכאובים והעצובים שלו.
כמו כן, הן מתמקדות בחיפוש אחר אושר, חברות ואהבה.
קולה של ג'נט תואר כקול הדומה ל"לחישות של מלאך".
מנואל אלחנדרו ציין כי קולה היה "הקול הזעיר ביותר ששמע בחיים שלו" וכי אם השיר היה מוקלט על ידי אמן אחר, זה היה "עוד סתם שיר".
השיר הופק על ידי רפאל טרבוצ'לי.
כאשר השיר "Soy Rebelde" הופץ ברחבי העולם, חברת התקליטים של ג'נט (Hispavox) כתבה לא נכון את שמה (ז'נט) כ"ג'נט" על התקליטים בהם הוא הופץ.
לאחר שהשיר הפך ללהיט, החליטה חברת התקליטים להשתמש בשם השגוי כשם הבמה שלה.
השיר זכה בהתחלה להצלחה רק בספרד, אך בהמשך זכה להצלחה גם במדינות אחרות, בהן: צרפת, בלגיה, אנגליה, מקסיקו, איטליה, ונצואלה וארגנטינה.
הבי-סייד של השיר הוא השיר "Oye mamá, oye papá".
במאי 1972, הוציאה ג'נט את השיר כסינגל ביפן בשם "", על ידי חברת התקליטים ניפון קולומביה.
היא הקליטה אותו בשפה היפנית.
את המילים והעיבוד המחודש עשה על ידי ג'יי חמדה.
וולדו דה לוס ריוס והתזמורת שלו סיפקו קולות ומוזיקת רקע.
הבי-סייד של הגרסה היפנית הוא השיר "".
בבריטניה יצא השיר בגרסה בשפה האנגלית שנקראה "I Am a Rebel" וזאת, כשהבי-סייד הוא השיר "Oye mamá, oye papá".
השיר "Soy Rebelde" הוביל לכך שקריירת השירה של ג'נט נסקה וזאת, לאור העובדה שלאחר שלהקתה התפרקה, היא נעלמה כליל מעולם המוזיקה.
כמו כן, לאור ההצלחה של השיר הזה, המשיכה ג'נט להוציא שירים לטיניים רומנטיים.
לאחר צאתו, הפך השיר ללהיט בספרד, כאשר כבש את פסגת מצעד השירים של המדינה.
בנוסף, נכנס לעשיריות הפותחות של המצעדים באמריקה הלטינית, ארגנטינה, קולומביה, ופרו, תוך שהוכתר כ"המנון" ו"המנון נערים" בעולם המוזיקה הלטיני.
בנוסף, תואר גם כ"המנון של דור שלם".
ההשפעה של השיר על עולם המוזיקה הלטיני הייתה עצומה ואמנים רבים הקליטו אותו במרוצת השנים.
בשנת 2006, הוציאה הזמרת-יוצרת המקסיקנית גלוריה טרווי את הלהיט "Todos Me Miran", אשר נוצר בהשראת השיר הזה.
מקוםתאריםמכירותספרד (PROMUSICAE)זהב50,000 מכירות + הזרמת מדיה בלבד
"Sour Candy" (בעברית: "סוכרייה חמוצה") הוא סינגל שיווקי, שהקליטה הזמרת-יוצרת האמריקאית ליידי גאגא בשיתוף להקת בנות הדרום קוריאנית בלאקפינק.
השיר יצא לאור ב-28 במאי 2020 כסינגל השיווקי הראשון מתוך אלבום האולפן השישי של ליידי גאגא, Chromatica, על ידי חברת התקליטים אינטרסקופ רקורדס.
השיר יצא יממה לפני צאת האלבום.
השיר נכתב על ידי ליידי גאגא, טדי פארק, מדיסון לאב, רמי יעקב, בארנס, בלאדפופ והופק על ידי בלאדפופ ובארנס.
בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.
השיר עצמו זכה ללא מעט השוואות לסינגל "Swish Swish", של הזמרת קייטי פרי.
האודיו הרשמי שיצא עבור השיר פורסם בערוץ היוטיוב של גאגא ב-28 במאי 2020, בסמוך לצאתו כסינגל.
באודיו ניתן לראות את עטיפת האלבום והוא זכה להצלחה רבה כאשר צבר למעלה מ-21.6 מיליון צפיות.
שנהטקס הפרסקטגוריהתוצאהמקור2020פרסי BreakTudoשיתוף הפעולה של השנהמועמדותפרסי המלניום של MTV (ברזיל)שיתוף פעולה בינלאומיזכייה
מדינהתאריך יציאהגרסהחברת תקליטיםמקור עולם28 במאי 2020הורדה דיגיטלית • הזרמת מוזיקה אינטרסקופ
Southbound (בעברית: דרומה) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן החמישי שלה, Cry Pretty.
השיר יצא לאור ב-29 באפריל 2019, על ידי חברת התקליטים קפיטול נאשוויל, כסינגל השלישי מתוך האלבום.
השיר נכתב על ידי קארי אנדרווד, ג'וש מילר ודייוויד גרסיה והופק על ידי אנדרווד ודייוויד גרסיה גם כן.
אנדרווד דיברה על תהליכי הכתיבה של השיר, תוך שהסבירה מדוע בחרה להשתמש בשם קייטי בתוכו וזאת בנוסף לכך שהוא היה לאחד מהשירים האחרונים שצורפו לאלבום, Cry Pretty.
השיר זכה להצלחה נאה, כאשר הגיע למקום ה-11 במצעד שירי הקאנטרי ולמקום הראשון במצעד שירי הקאנטרי של קנדה.
איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה, דבר אשר הופך אותו לאחד מהשירים הנמכרים ביותר מתוך האלבום.
בנוסף לכך, דורג השיר במקום ה-41 ברשימה השנתית של מצעד שירי הקאנטרי של בילבורד, שפורסמה בסוף שנת 2019.
SpaceEngine (מכונה בעברית ספייסאנג'ן; בתרגום חופשי: מנוע חלל; מסוגנן כ-Space Engine) היא תוכנת אסטרונומיה תלת מימדית ומנוע גרפי שנוצרה בידי המתכנת והאסטרונום הרוסי ולדימיר רומניוק.
התוכנה מייצרת פלנטריום תלת־ממדי המציג את כל היקום על ידי שימוש במידע אסטרונומי קיים (אובייקטים שהתגלו ומקוטלגים) ותוכן שמחולל על ידי אלגוריתמים.
המשתמשים יכולים לנוע בחופשיות בחלל בכל כיוון ובכל מהירות ואף קדימה ואחורה בזמן.
SpaceEngine נמצאת בגרסת בטא וזמינה למערכת ההפעלה Microsoft Windows בחינם, כאשר הגרסה האחרונה היא 0.980. החל מגרסה 0.990, התוכנה היא בתשלום ונמכרת דרך החנות הדיגיטלית סטים.
מאפיינים של אובייקטים, כמו טמפרטורה, מסה רדיוס וספקטרום, מוצגים למשתמש דרך תצוגה עילית וכן בחלון מידע נגיש.
משתמשים יכולים לצפות בעצמים הנמצאים ביקום, החל מאסטרואידים קטנים או ירחים ועד לצבירי-על של גלקסיות, בדומה לתוכנות אסטרנומיה אחרות כמו סלסטיה.
גרסת הברירת מחדל של SpaceEngine מכילה למעלה מ-130,000 עצמים אמיתיים.
המטרה העיקרית של SpaceEngine היא להשיג ריאליזם מדעי ולשחזר כל תופעה אסטרונימית שידועה לאנושות.
התוכנה משתמש בקטלוגים יחד עם עצמים אשר חוללו על ידי אלגורתמים, על מנת ליצור יקום בצורת קובייה באורך של 10 מיליארד פארסק (כ-32.61 מיליארד שנות אור; פי 1.4 לערך פחות מרדיוס היקום הנצפה) לכל כיוון, כאשר מערכת השמש משמשת כמרכז היקום.
העצמים שכלולים בקטלוג של התוכנה הם אוסף של מספר קטלוגים, אשר כולל כוכבים שקוטלגו על ידי הלוויין היפרקוס , גלקסיות מקטלוגי NCG ו-IC, ערפיליות ידועות וכלל כוכבי הלכת החוץ-שמשיים שהתגלו וכוכבי האם שלהם, חורים שחורים, קוואזרים, כוכבי נייטרונים ופולסרים.
לתוכנה יש מסד נתונים בסגנון ויקי אשר מכיל מידע מפורט לכל העצמים שנמצאים בסמוך למיקום המשתמש ומאפשרת למשתמש ליצור שמות ותיאורים מותאמים אישית.
כמו כן, התכונה מכילה מסד נתונים למקומות, בה משתמש יכול לשמור את מקומו ולחזור לאותה נקודה בעתיד.
אף על פי שעצמים הנמצאים כחלק ממערכת כוכבי לכת נמצאים בתנועה וכוכבים סובבים סביב עצמם וסובבים סביב הכוכב השני במערכת בינארית, תנועה עצמית של גרמי השמיים לא קיימת וגלקסיות נמצאות במיקום קבוע ואינו מסתובבות.
רוב הגשושיות האמיתיות כמו וויאג'ר 2 אינן קיימות בתוכנה.
ספיגת אור בין-כוכבית לא קיימת ולא מסומלצת במנוע.
פיתוח התוכנה החל ב-2005, כאשר הגרסה הראשונה יצאה ביוני 2010. התוכנה נכתבה בשפת .
המנוע הגרפי משתמש בממשק OpenGL לרנדור ומשתמשת בהצללות שנכתבו בשפת GLSL .
ב-27 במאי 2019, עמוד התוכנה בחנות הווירטואלית Steam עלה לאוויר על מנת להתוכנן לקראת שחרור הגרסה הראשונה של התוכנה אשר תהיה בתשלום, .
נכון ליולי 2020, SpaceEngine זמינה למערכת ההפעלה Windows בלבד, אך רומניוק הכריז כי יש לו תוכניות להתאים את התוכנה גם למערכות ההפעלה macOS ולינוקס בעתיד.
בנוסף לפונקציות התוכנה ובדומה למשחקי וידאו, SpaceEngine מכילה פסקול בעל 66 רצועות באורך כולל של 5 שעות, 17 דקות ו-32 שניות, אשר הולחן על ידי 23 מוזיקאים ותקליטנים שונים.
פרויקט ארכיון Space Engine הוא אתר אשר מאפשר איגוד של כלל האובייקטים שהתגלו על ידי משתמשי הקהילה בתוכנה.
כמו כן, זהו הכלי הדיגיטלי הראשון אשר משתמש במערכת השיתוף של מחולל הכתובות בתוכנה.
Souvenir (בעברית: מזכרת) הוא שיר שהוקלט על ידי הזמרת-יוצרת האמריקאית סלינה גומז, מתוך מהדורת הדלוקס של אלבום האולפן השלישי שלה, Rare.
השיר הגיע למקום ה-26 במצעד השירים שבניו זילנד.
השיר נכתב על ידי איאן קירקפטריק, שון דאגלס, מדיסון לאב וסלינה גומז והופק על ידי איאן קירקפטריק.
באתר המוזיקה Spectrum Culture נכתב כי "השיר מדמה רומן אהבה קייצי לו סלינה גומז כמהה עד מאוד".
כמו כן, הוסיפו כי "ניתן לראות את הכמיהה הזו מבוטאת בשורות "שוחה בתוך העיניים שלך, בעיניים שלך, בעיניים / כחול מצרי / משהו שמעולם לא היה לי בלעדיך"."
SpaceX Crew-1 (ידועה גם בשם USCV-1) היא המשימה המבצעית הראשונה של החללית דרגון 2 כחלק מהתוכנית המאוישת המסחרית של נאס"א.
חללית דרגון C208 רזיליאנס שוגרה ב-16 בנובמבר 2020 על גבי משגר הפאלקון 9 מכן השיגור 39A שבמרכז החלל קנדי.
בצוות המשימה היו שלושה אסטרונאוטים אמריקאים בשירות נאס"א; מייקל הופקינס, ויקטור גלובר ושאנון ווקר, יחד עם היפני סואיצ'י נוגוצ'י בשירות הסוכנות היפנית לחקר החלל.
משימה זו היא המשימה המאוישת השנייה של חללית הדרגון לאחר טיסת הניסוי SpaceX Demo-2.
SpaceX Crew-1 היא המשימה המבצעית הראשונה במסגרת התוכנית המאוישת המסחרית של נאס"א.
משימה זו, שכונתה במקור "USCV-1" על ידי נאס"א בשנת 2012, נדחתה מספר פעמים לאחר שמועד שיגורה המקורי תוכנן לנובמבר 2016. בתום 167 ימי משימה, חללית הדרגון חזרה לכדור הארץ ב-2 במאי 2021 בצניחה למימי האוקיינוס האטלנטי ונעשה בה שימוש חוזר במשימת Inspiration4.
בנובמבר 2012 הכריזה נאס"א כי המשימה המבצעית הראשונה בתוכנית המאוישת המסחרית תשוגר בנובמבר 2016 וכי שמה הרשמי הוא "USCV-1" או United States Crew Vehicle, mission 1 .
באפריל 2013 הוכרז כי השיגור יידחה בשנה לנובמבר 2017. לאחר מכן השיגור נדחה ל-2019 ו-2020 עקב ההמתנה לטיסת הניסוי המאוישת של הדרגון 2 (טיסת SpaceX Demo-2).
לאחר טיסת הניסוי המאוישת ששוגרה בהצלחה במאי 2020, נקבע כי המשימה המבצעית הראשונה תשוגר בספטמבר 2020, אך לאחר עיכובים נוספים הקשורים ללוחות הזמנים וחילופי הצוותים בתחנת החלל הבין-לאומית וטיסות המטען והאספקה אל התחנה, הוחלט כי המשימה תשוגר ב-16 בנובמבר 2020.
ב-29 בספטמבר 2020 הכריז מפקד המשימה מייקל הופקינס במסיבת עיתונאים כי קפסולת הדרגון 2 שתישא את צוות המשימה תיקרא Resilience .
השיגור הועבר בשידור חי באינטרנט וברשתות הטלוויזיה ועקב מגפת הקורונה, הוחלט כי מספר מצומצם של מבקרים יורשו להיכנס אל מרכז החלל קנדי על מנת לצפות בשיגור.
תפקיד אסטרונאוט מפקד החללית מייקל הופקינס, נאס"א טיסת חלל שנייה טייס ויקטור גלובר, נאס"א טיסת חלל ראשונה מומחה משימה 1 סואיצ'י נוגוצ'י, JAXA טיסת חלל שלישית מומחה משימה 2 שאנון ווקר, נאס"א טיסת חלל שנייה
ב-16 בנובמבר 2020, חללית קרו דרגון רזיליאנס ובה ארבעת חברי צוות שוגרו בעזרת משגר פאלקון 9 מכן השיגור 39A שבמרכז החלל קנדי.
במהלך ספירה לאחר התגלתה בעיה קטנה תוקנה ולא השפיעה על לוח זמנים.
השלב הראשון של משגר הפאלקון 9 (מספר סידורי B1061.1) נחת בחזרה על פלטפורמה צפה באוקיינוס האטלנטי.
27 שעות לאחר השיגור, עגנה החללית למודול הרמוני שבתחנת החלל הבינלאומית.
צוות החללית הצטרף למשלחת מס' 64 בפיקוד של סרגיי ריז'יקוב.
לאחר סיום עבודת המשלחת הם היו חלק של משלחת מס' 65 ושנון ווקר היה מפקד המשלחת.
החללית הביאה לתחנת החלל כ-226 ק"ג ציוד לניסויים שונים.
ב-5 באפריל מיקום עגינה שונה כדי לאפשר עגינה חללית נוספת לתחנת החלל.
ניתוק וחיבור מחדש בוצע בעזרת מדחפי החללית.
ב-2 במאי 2021, בתום 167 ימי משימה, חללית "דרגון C208 רזיליאנס" חזרה בשלום לכדור הארץ בצניחה אל מימי האוקיינוס האטלנטי וחולצה על ידי אוניית אספקה לאסדות.
Southernplayalisticadillacmuzik הוא אלבום הבכורה של צמד ההיפ הופ האמריקאי אאוטקאסט.
האלבום יצא לאור ב-26 באפריל 1994, על ידי חברות התקליטים לה-פייס רקורדס ואריסטה רקורדס.
לאחר שהתיידדו זה עם זה ב-1992, הראפרים אנדרה 3000 וביג בוי המשיכו להקליט מוזיקה כצמד ועבדו עם צוות ההפקה "אורגנייזד נויז", מה שהוביל לחתימתם בלייבל "לה-פייס רקורדס".
האלבום הופק על ידי הצוות והוקלט באולפני Dungeon, D.A.R.P., Purple Dragon, Bosstown ו-Doppler באטלנטה.
האלבום הוא מסוגת ההיפ הופ הדרומי , ומציג כלי חי בהפקת ההיפ הופ שלו ואלמנטים מוזיקליים מסוגות הפאנק והנשמה.
מתוך רצון להצהיר על החיים העירוניים כאפרו-אמריקאים בדרום, הצמד כתבו והקליטו את האלבום כנערים והתייחסו לנושאי הגילאים בשירי האלבום.
הם גם שילבו הוקים שחוזרים על עצמם וסלנג דרומי במילים שלהם.
האלבום הגיע בשיאו למקום ה-20 במצעד הבילבורד 200, ובסופו של דבר זכה בתואר הפלטינה מטעם איגוד תעשיית ההקלטות האמריקאי.
האלבום זכה לביקורות חיוביות מצד המבקרים ועזר להבחין בהיפ הופ הדרומי כסצנת היפ הופ מהימנה, בין הדומיננטיות בשוק ההיפ הופ בחוף המזרחי.
האלבום תואר מאז על ידי עיתונאי מוזיקה רבים כאלבום מוזיקה חשוב הן בהיפ הופ והן בסצנה המוזיקלית של אטלנטה.
ארגוןדירוגמיקוםמקורבילבורד100 אלבומי הראפ הגדולים בכל הזמנים: רשימת צוות85
Sour (מעוצב באותיות גדולות; SOUR, בעברית: "חמוץ") הוא אלבום הבכורה של הזמרת-יוצרת האמריקאית אוליביה רודריגו.
האלבום יצא לאור ב-21 במאי 2021, על ידי חברת התקליטים גפן רקורדס.
האלבום הופק על ידי דניאל ניגרו, ונכתב יחד עם רודריגו.
רודריגו, שתכננה במקור להוציא מיני-אלבום, הרחיבה את Sour לאלבום באורך מלא בעקבות ההצלחה הוויראלית של סינגל הבכורה שלה, "Drivers License".
האלבום בהשפעת הסוגות המוזיקליות האהובות על רודריגו והוא בעיקר אלבום פופ הכולל שירי פופ-פאנק ובלדות פופ בסגנון לו-פיי.
שירי האלבום מתמקדים בגיל ההתבגרות ושברון לב.
לדבריה, האלבום בוחן את הזיכונים והתגליות שלה שנערה בת 17, כשהכותרת שלו מתייחסת לרגשות ה"חמוצים" שצעירים חווים כמו כעס, קנאה ואומללות.
האלבום שבר את שיא ספוטיפיי העולמי לשבוע הפתיחה הגדול ביותר לאלבום של זמרת.
הוא עמד בראש המצעדים בכמה מדינות, כולל בילבורד 200 האמריקאי.
"Traitor", לפני שהפך לסינגל הרביעי, הגיע למקום התשיעי במצעד ההוט 100. Sour היה אחד האלבומים הנמכרים ביותר של שנת 2021.
Sour זכה לשבחים נרחבים עם צאתו, כשהוא נחשב לאלבום בכורה מגובש, המדגיש את הליריקה של רודריגו ואת ההתייחסויות של לדור ה-Z.
כלי תקשורת שונים ציינו אותו כאחד האלבומים הטובים ביותר של שנת 2021, כולל בילבורד ורולינג סטון שדירגו אותו במקום הראשון ברשימת סוף השנה שלהם.
בטקס פרסי הגראמי ה-64, Sour ו-"Drivers License" זכו בקטגוריות אלבום הפופ הווקאלי הטוב ביותר והביצוע סולו הפופ הטוב ביותר, בהתאמה; רודריגו זכתה גם בפרס תגלית השנה.
סרט הופעה ביוטיוב וסרט תיעודי של דיסני+, בשמות Sour Prom ו-Driving Home 2 U בהתאמה, משלימים את האלבום.
רודריגו יצאה לסיבוב ההופעות Sour Tour, סיבוב ההופעות הראשון שלה, ב-5 באפריל 2022.
ביולי 2022, מגזין התרבות רולינג סטון דירג את האלבום הבכורה זה ברשימתם "100 אלבומי הבכורה הטובים ביותר בכל הזמנים" במקום ה-39. האלבום נהפך לאלבום הרביעי המוסטרם ביותר והאלבום הנשי המוסטרם ביותר ברשת הזרמת המדיה ספוטיפיי.
במהלך חודש מרץ של אותה השנה, החלה רודריגו להסיר מחשבון האינסטגרם את התמונות הישנות שלה, ופרסמה טיזרים שונים לאלבום; ב-29 במרץ, הכריזה על צאת הסינגל "Deja Vu", שיצא לאור ב-1 באפריל.
רודריגו פרסמה שלוש הצצות שהכילו קטעים שונים מתוך הווידאו קליפ הרשמי של השיר, הכוללים פריימים של גלידה, עננים ומכונית הנוסעת לאורך האוקיינוס.
ב-1 באפריל 2021, נחשף כי רודריגו תוציא אלבום שיצא לאור ב-21 במאי 2021. השם השיווקי של האלבום בעת ההכרזה עליו הוא , אך רודריגו אישרה בשידור חי בחשבון האינסטגרם שלה כי שמו האמיתי של האלבום יפורסם בהמשך.
ב-13 באפריל, חשפה רודריגו את שמו של האלבום, Sour, עטיפתו ורשימת רצועות.
רודריגו תיארה את אלבום הבכורה שלה כפרויקט מאוד "מגוון" שיכלול סגנונות פופ מיינסטרים, פולק, רוק אלטרנטיבי ומרכיבים של פופ-פאנק, קאנטרי וגראנג'.